open-index/open-wikipedia-markdown huggingface dataset:
Δηιδάμεια Α΄ της Ηπείρου

Η **Δηιδάμεια** (πέθανε το 300 π.Χ.) ήταν μια πριγκίπισσα της ελληνιστικής εποχής, κόρη του Αιακίδη, βασιλιά των Μολοσσών στην Ήπειρο και της Φθίας Β΄. Αδελφός της ήταν ο διάσημος Πύρρος της Ηπείρου. Μετέπειτα έγινε βασίλισσα της Μακεδονίας, στο πλευρό του Δημητρίου του Πολιορκητή.

## Βιογραφικά στοιχεία
Όσο ήταν ακόμη μικρό κορίτσι η Δηιδάμεια αρραβωνιάστηκε από τον πατέρα της με τον Αλέξανδρο Δ΄, μοναχογιό του Αλεξάνδρου του Μέγα από τη Ρωξάνη. Έχοντας μεταβεί στη Μακεδονία, ήταν παρούσα όταν ο πρίγκιπας και η Ολυμπιάδα πολιορκήθηκαν στην Πύδνα το 316 π.Χ. 

Μετά την εξόντωση του Αλεξάνδρου και της οικογένειάς του από τον Κάσσανδρο, η Δηιδάμεια παντρεύτηκε στις γιορτές της Ήρας το Δημήτριο τον Πολιορκητή στο Άργος. Την περίοδο αυτή ο τελευταίος αγωνιζόταν να εδραιώσει την κυριαρχία του στο βασίλειο της Μακεδονίας και την Ελλάδα, και με τον τρόπο αυτό η Δηιδάμεια έγινε συνδετικός κρίκος ανάμεσα σε εκείνον και τον Πύρρο. Μετά το θάνατό της αυτή η συμμαχία διαλύθηκε. 

Όταν ο Δημήτριος μετέβη στην Ασία για να βοηθήσει τον πατέρα του, Αντίγονο το Μονόφθαλμο, ενάντια στους άλλους επιγόνους του Αλέξάνδρου του Μέγα, η Δηιδάμεια παρέμεινε στην Αθήνα. Μετά το καταστροφικό αποτέλεσμα στη Μάχη της Ιψού το 301 π.Χ. οι Αθηναίοι την απομάκρυναν από την πόλη τους με προορισμό τα Μέγαρα. Εντούτοις συνέχισαν να τις αποδίδουν βασιλικές τιμές.

Σύντομα έφυγε για την Κιλικία, όπου ο Δημήτριος πάντρεψε την κόρη του από προγενέστερο γάμο, Στρατονίκη, με το Σέλευκο, σε μια προσπάθεια δημιουργίας συμμαχίας ανάμεσα στους πρώην αντιπάλους. Δεν πέρασε πολύς καιρός που η Δηιδάμεια ταξίδεψε κοντά στον άνδρα της, όταν αρρώστησε και πέθανε το 300 π.Χ. Με το Δημήτριο είχε αποκτήσει ένα γιο, τον Αλέξανδρο, ο οποίος σύμφωνα με τον Πλούταρχο πέρασε τη ζωή του στην Αίγυπτο, πιθανώς σε κατάσταση τιμητικής αιχμαλωσίας.

## Χρονολόγιο

## Δείτε Επίσης
* Δυναστεία των Αιακιδών
* Δυναστεία των Αντιγονιδών
* Αρχαία Ήπειρος
* Βασίλειο της Μακεδονίας
* Ελληνιστική Περίοδος

## Πηγές
;Αρχαίες

;Σύγχρονες
* Smith, William, *«Dictionary of Greek and Roman Biography and Mythology»*, «Deidameia (1)», Βοστώνη, (1867)



Κατηγορία:Δυναστεία των Αιακιδών
Κατηγορία:Δυναστεία των Αντιγονιδών
Κατηγορία:Βασίλισσες και Πριγκίπισσες της Ηπείρου
Κατηγορία:Βασίλισσες και Πριγκίπισσες της Μακεδονίας
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Αλέξανδρος (γιος Δημητρίου Πολιορκητή)

Ο **Αλέξανδρος** ήταν πρίγκιπας του Βασιλείου της Μακεδονίας, μέλος της Δυναστείας των Αντιγονιδών. Πατέρας του ήταν ο Δημήτριος ο Πολιορκητής, βασιλιάς κατά την περίοδο (294 – 288 π.Χ.), και μητέρα του η Δηιδάμεια, αδελφή του Πύρρου της Ηπείρου. Για την ζωή του δεν γνωρίζουμε κάτι περισσότερο, πέρα από την αναφορά σε αυτόν από τον Πλούταρχο, στον *Βίο* αφιερωμένο στον πατέρα του, το Δημήτριο. Συγκεκριμένα παρέχεται η πληροφορία πως έζησε όλη του τη ζωή στην Αίγυπτο.

## Πηγές
* Πλούταρχου, *Βίοι Παράλληλοι*, "Δημήτριος",  53

## Δείτε επίσης
* Δυναστεία των Αντιγονιδών
* Μακεδονικό βασίλειο
* Ελληνιστική περίοδος

Κατηγορία:Δυναστεία των Αντιγονιδών
Κατηγορία:Ελληνιστική περίοδος
Ελίγια Μουντέντα

Ο **Ελίγια Μουντέντα** (*Elijah Haatuakali Kaiba Mudenda*, 6 Ιουνίου 1927 - 2 Νοεμβρίου 2008) ήταν πολιτικός από τη Ζάμπια. Υπήρξε πρωθυπουργός στη χώρα, για το διάστημα από το 1975 ως το 1977.

## Βιογραφία
Γεννήθηκε στο χωριό Μάτσα, κοντά στην Τσόμα, στις 6 Ιουνίου του 1927 . Ήταν ένας από τους πρώτους πολιτικούς στη Ζάμπια που έλαβε ανώτατη εκπαίδευση. Απέκτησε πτυχίο Μάστερ από πανεπιστήμιο στη Νότια Αφρική και επίσης έκανε σπουδές Γεωργικών Επιστημών στο Ηνωμένο Βασίλειο. Ειδικεύτηκε στις καλλιέργειες φυτών.

## Πολιτική καριέρα
Η κάθοδός του στα πολιτικά έγινε το 1962. Το 1964, έπειτα από την ανακήρυξη της ανεξαρτησίας της χώρας του, έγινε Υπουργός Γεωργίας επί προεδρίας Κένεθ Καούντα. Στη συνέχεια υπηρέτησε ως υπουργός Οικονομικών (1965-69), Εξωτερικών (1969 και 1970-73) και στις 27 Μαΐου του 1975 έγινε πρωθυπουργός. Διατηρήθηκε στο αξίωμα αυτό ως τις 20 Ιουλίου του 1977 και αντικαταστάθηκε στην πρωθυπουργία από τον προκάτοχό του, Μάινζα Τσόνα. Παρέμεινε ενεργός στην πολιτική ζωή του τόπου του ως τα βαθιά του γηρατειά. Απεβίωσε στις 2 Νοεμβρίου του 2008.

## Παραπομπές


## Εξωτερικοί σύνδεσμοι
* Βιογραφία του πολιτικού

Κατηγορία:Πρωθυπουργοί της Ζάμπιας
Novum Testamentum Graece

Το **Novum Testamentum Graece** (ή κείμενο **Νέστλε-Άλαντ)** είναι το λατινικό όνομα της ελληνόγλωσσης έκδοσης της Καινής Διαθήκης. Είναι μια κριτική έκδοση του αρχαίου ελληνικού κειμένου. Η πρώτη τυπωμένη έκδοση ήταν η Complutensian Polyglot Bible  από τον καρδινάλιο Francisco Jiménez de Cisneros, που εκδόθηκε το 1514, αλλά δεν δημοσιεύτηκε μέχρι το 1520. Η πρώτη δημοσιευμένη έκδοση της Ελληνικής Καινής Διαθήκης παρήχθη από τον Έρασμο το 1516. Σήμερα θεωρείται η πιο αξιόπιστη έκδοση για το αρχαίο κείμενο της Καινής Διαθήκης. Οι περισσότερες Θεολογικές σχολές διεθνώς καθώς επίσης και οι περισσότεροι μελετητές της Αγίας Γραφής παραπέμπουν στο κείμενο των Νέστλε-Άλαντ για μελέτη της Καινής Διαθήκης.

## Δείτε επίσης
*Κριτική του κειμένου

## Εξωτερικοί σύνδεσμοι
* Επίσημη σελίδα της Γερμανικής Βιβλικής Εταιρείας για τη νέα(28η) έκδοση της Nestle-Aland Novum Testamentum Graece Homepage of the Nestle-Aland 28 
* Επίσημη σελίδα για την *Nestle-Aland Novum Testamentum Graece* Institute for New Testament Textual Research (INTF)
* Novum Testamentum Graece - Textum et Lexicon proprium seu 'concordances'
* Διάστιχη Καινή Διαθήκη

Κατηγορία:Μεταφράσεις και αποδόσεις της Αγίας Γραφής
Μπόρουτ Πάχορ

Ο **Μπόρουτ Πάχορ** (*Borut Pahor*, 2 Νοεμβρίου 1963), είναι πολιτικός από τη Σλοβενία και μέλος του Ευρωπαϊκού Κοινοβουλίου. Το 2008 έγινε πρωθυπουργός στη χώρα του, έπειτα από τη νίκη του κόμματός του (Σοσιαλδημοκράτες) στις βουλευτικές εκλογές εκείνης της χρονιάς. Από το 2012 έως το 2022 χρημάτισε Πρόεδρος της Σλοβενίας.

## Πρώτα χρόνια και εκπαίδευση
Γεννήθηκε στην Ποστόινα, τότε τμήμα της Σοσιαλιστικής Δημοκρατίας της Σλοβενίας, στην πρώην Γιουγκοσλαβία, στις 2 Νοεμβρίου του 1963. Τα παιδικά και νεανικά του χρόνια τα πέρασε στη Σέμπετερ, στα σύνορα της Σλοβενίας με την Ιταλία. Το 1983 εγγράφηκε στο Πανεπιστήμιο της Λιουμπλιάνας, όπου σπούδασε στον τομέα της Δημόσιας Πολιτικής στη Σχολή Κοινωνικών Επιστημών. Αποφοίτησε το 1987 και εν συνεχεία βραβεύτηκε με το ανώτατο ακαδημαϊκό βραβείο για Σλοβένους φοιτητές, που είναι Φοιτητικό Βραβείο Πρέσερεν. Στα φοιτητικά του χρόνια εργάστηκε και ως φωτομοντέλο και για το λόγο αυτό οι εθνικιστές αντίπαλοί του του έδωσαν το παρατσούκλι "Κούκλα Μπάρμπι". Έχει έναν γιο. Ομιλεί απταίστως ιταλικά, αγγλικά και σερβοκροάτικα, ενώ μιλά και γαλλικά.

## Πολιτική καριέρα
Στα φοιτητικά του χρόνια έγινε μέλος του Κομμουνιστικού Κόμματος. Στα τέλη της δεκαετίας του 1980 αναδείχθηκε σε ισχυρό υποστηρικτή της ανανεωτικής πτέρυγας του κόμματος, που είχε αρχηγό το Μίλαν Κούτσαν. Τον Απρίλιο του 1990 διεξήχθησαν οι πρώτες ελεύθερες εκλογές στη Σλοβενία, στις οποίες ηττήθηκαν οι κομμουνιστές. Ο Πάχορ όμως εξελέγη βουλευτής και το 1997 αρχηγός του Κομμουνιστικού Κόμματος- Κόμματος για τη Δημοκρατική Ανανέωση. Από το 2000 ως το 2004 ήταν πρόεδρος της Βουλής και το 2004 εξελέγη ευρωβουλευτής. Μετά το 2007, το κόμμα του αναδείχθηκε σε δεύτερο μεγαλύτερο στη Βουλή και ο Πάχορ έγινε ανεπίσημα ο αρχηγός της αριστερής πτέρυγας της αντιπολίτευσης στον τότε πρωθυπουργό, Γιάνεζ Γιάνσα. Στις 21 Σεπτεμβρίου του 2008 διεξήχθησαν οι βουλευτικές εκλογές, στις οποίες οι Σοσιαλδημοκράτες του Πάχορ αναδείχθηκαν νικητές και ξεκίνησαν τις ζυμώσεις με σκοπό το σχηματισμό κυβέρνησης συνεργασίας. Ο Πάχορ έλαβε εντολή σχηματισμού κυβέρνησης από τον πρόεδρο Ντανίλο Τιρκ στις 3 Νοεμβρίου του 2008.

## Πρωθυπουργός
Ο διορισμός του Πάχορ στην πρωθυπουργία επικυρώθηκε από το Κοινοβούλιο στις 7 Νοεμβρίου του 2008, με 59 ψήφους υπέρ έναντι 24 κατά στο Κοινοβούλιο, το οποίο αποτελείται από 90 μέλη. Πέρα από το Σοσιαλδημοκρατικό Κόμμα στον κυβερνητικό συνασπισμό μετέχουν και τα δύο κεντροαριστερά κόμματα, το Ζάρες και το Φιλελεύθερο-Δημοκρατικό, όπως επίσης και το Ντέσους, το κόμμα των συνταξιούχων.

## Πρόεδρος
Κέρδισε τις προεδρικές εκλογές επικρατώντας του Ντανίλο Τιρκ στο δεύτερο γύρο στις 2 Δεκεμβρίου 2012.

### Επανεκλογή
Ο Πάχορ επανεξελέγη πρόεδρος στις εκλογές που διενεργήθηκαν στον δεύτερο γύρο στις 12 Νοεμβρίου 2017, με ποσοστό 53% των ψήφων έναντι περί το 47% για τον αντίπαλό του, Μάριαν Σάρετς.

## Παραπομπές


## Εξωτερικοί σύνδεσμοι

* Borut Pahor
* Γραφείο Πρωθυπουργού της Σλοβενίας

Κατηγορία:Πρωθυπουργοί της Σλοβενίας
Κατηγορία:Πρόεδροι της Σλοβενίας
Μπεηλέρμπεης

Ο **μπεηλέρμπεης** (οθωμανικά τουρκικά: بكلربكی, παλαιά τουρκικά: *beglerbegi*, τουρκικά: *beylerbeyi*) ήταν αρχικά ανώτερος στρατιωτικός βαθμός και διοικητικός τίτλος στην Οθωμανική Αυτοκρατορία. Η λέξη είναι σύνθετη από τον πληθυντικό του «μπέη» στη τουρκική *Μπεηλέρ* + *Μπέης*, που σημαίνει μπέης των μπέηδων, περίπου αρχίμπεης ή αρχιμπέης. Ο βαθμός αυτός στη συνέχεια αποτέλεσε τιμητική προσωνυμία που δίνονταν σε ανώτερους διοικητές επαρχιών ή άλλους αξιωματούχους, (και χωρίς διοικητική περιφέρεια) όταν πλέον η τιμητική επίσης προσωνυμία του μπέη είχε επεκταθεί σε πολύ μεγάλο αριθμό. Ο βαθμός του μπεηλέρμπεη δινόταν μέχρι του Σουλτάνου Αμπντούλ Χαμίτ Β΄ όπου και άρχισε να καταργείται σιωπηρά από τους επαναστάτες Νεότουρκους μέχρι που καταργήθηκε επίσημα από το κεμαλικό καθεστώς το 1923.

Κάθε μπεηλέρμπεης φρόντιζε κυρίως για την είσπραξη των φόρων αλλά και τη συγκρότηση ένοπλων ιππικών τμημάτων, τους λεγόμενους σπαχήδες, υπό τη σημαία λεγόμενη *σαντζάκ*, εξ ου και η ονομασία της διοικητικής περιφέρειας *[[σαντζάκι]]*. Αυτός που διοικούσε σαντζάκι λέγονταν *[[σαντζάκμπεης]]*. Κατά την οθωμανική εθιμοτυπία οι μπεηλερμπέηδες ακολουθούσαν αμέσως μετά τους βεζίρηδες που έφεραν όμως τον τίτλο του *πασά*, η δε προσαγόρευσή τους ήταν εκείνη του «εξοχότατου» εκτός του μπεηλέρμπεη της Τυνησίας που κατ' εξαίρεση έφερε το τίτλο του μπέη με τη προσαγόρευση όμως εκείνη του υψηλότατου, ως υποτελής του σουλτάνου ηγεμόνας. Παρεμφερής τίτλος ήταν ο *[[ατάμπεης]]* ή *αταμπέης*.

## Πηγές
* «Νεώτερον Εγκυκλοπαιδικόν Λεξικόν Ηλίου»  τομ. 4ος, σελ. 295

Κατηγορία:Οθωμανικοί τίτλοι
Κατηγορία:Τουρκικές λέξεις και φράσεις
Στεπαναβάν

Η πόλη **Στεπαναβάν** (αρμενικά:Ստեփանավան) βρίσκεται στο βόρειο άκρο της Δημοκρατίας της Αρμενίας.

Στα τέλη του 18ου αιώνα αρχίζει να εξελίσσεται από ένα μικρό χωριό σε πόλη, χάρη στη γεωγραφική θέση στην οποία βρισκόταν. Αποτελούσε εμπορικό σταυροδρόμι ανάμεσα στη Ρωσία και το Ιράν, την Κίνα και την Ευρώπη. Ιδρυτές της πόλης θεωρούνται οι γνωστές οικογένειες εμπόρων Γκριγκοριάν, Νταντιβανιάν, Αρακελιάν, Μελικσετιάν, Τζιλαβιάν. Η ονομασία της πόλης μέχρι το 1924 ήταν Τζαλάλ - ογλί, οφείλεται δε στο γεγονός ότι ένας από τους ιδρυτές της ήταν ο Αρμένιος άρχοντας Τζαλάλ-ογλί ("γιος του Τζαλάλ" στα τούρκικα), ο οποίος ήρθε στο Τζαλάλ - ογλί στα τέλη του 18ου αι. από το Αρτσάχ (Ναγκόρνο Καραμπάχ) στη Βόρεια Αρμενία για να αποφύγει τους διωγμούς από τους Τούρκους και Τατάρους.

Η σημερινή ονομασία της πόλης δόθηκε για να τιμήσει τον Αρμένιο επαναστάτη και διανοούμενο Στεπάν Σαουμιάν, ο οποίος το 1899 ίδρυσε στην Αρμενία τη πρώτη μαρξιστική λέσχη στο Τζαλάλ-ογλί.

Το 1988 η πόλη Στεπαναβάν υπέστη μεγάλες καταστροφές από σεισμό. 

Σε 5 χιλιόμετρα από την πόλη βρίσκεται το κάστρο Λορί-μπερντ ("το κάστρο Λορί") (10αι. μ.Χ.).

Η πόλη διαθέτει ένα δενδρόπαρκο, το οποίο ιδρύθηκε τη δεκαετία των 1930 από τον Πολωνό Έντβαρντ Λεονόβιτς. Χάρη στις κλιματικές συνθήκες το Στεπαναβάν αποτελεί κατάλληλο μέρος για θεραπεία των ασθενών με φυματίωση.

## Εκπαίδευση
Στην πόλη Στεπαναβάν βρίσκονται 6 σχολεία μέσης εκπαίδευσης (11 τάξεις), ένα Λύκειο (Βαρζαράν), καθώς και ιδρύματα προσχολικής αγωγής.

## Αξιοθέατα
* Η εκκλησία του αγίου Σαρκίς
* Το μουσείο του Στεπάν Σαουμιάν (Το Μουσείο της πόλης Στεπαναβάν)
* Οίκος Πολιτισμού (Πολιτισμικό Κέντρο της πόλης Στεπαναβάν)
* Το μνημείο του Άγνωστου Στρατιώτη

Κατηγορία:Πόλεις της Αρμενίας
Ποιότητα υπηρεσιών

Στο πεδίο των τηλεπικοινωνιών και των δικτύων υπολογιστών ο όρος **ποιότητα υπηρεσιών** (αγγλ. Quality of Service, QoS) αναφέρεται σε μηχανισμούς διασφάλισης της στατικής ανάθεσης δικτυακών πόρων σε *συνδέσεις* οι οποίες το απαιτούν. Η ποιότητα υπηρεσιών υλοποιείται με απόδοση *προτεραιοτήτων* στις διαφορετικές συνδέσεις ενός δικτύου, έτσι ώστε όσες χρειάζονται σταθερούς πόρους (π.χ. εφαρμογές πραγματικού χρόνου, όπως βιντεοδιάσκεψη ή άλλες υπηρεσίες πολυμέσων) να είναι βέβαιο ότι τους διαθέτουν. Οι εν λόγω πόροι διασφαλίζουν χαρακτηριστικά της σύνδεσης όπως τον απαιτούμενο ρυθμό μετάδοσης δεδομένων, την απαιτούμενη καθυστέρηση, μεταβολή της καθυστέρησης, πιθανότητα απώλειας πακέτων κλπ. Οι μηχανισμοί ποιότητας υπηρεσιών παρέχουν εγγυήσεις για τη σταθερότητα ενός ή περισσότερων από αυτά τα χαρακτηριστικά της σύνδεσης υπό συνθήκες συμφόρησης και περιορισμένης χωρητικότητας του τηλεπικοινωνιακού *καναλιού*. Επίσης η ποιότητα υπηρεσιών είναι απαραίτητη μόνο σε δίκτυα μεταγωγής πακέτων, αφού σε δίκτυα μεταγωγής κυκλώματος ο τύπος και τα χαρακτηριστικά κάθε σύνδεσης γίνονται αντικείμενο διαπραγμάτευσης κατά την *εγκαθίδρυση* της τελευταίας και παραμένουν σταθερά μέχρι τον τερματισμό της.

Κατηγορία:Τηλεπικοινωνίες
Κατηγορία:Δίκτυα υπολογιστών
Δήμος Αμαλιάδας

Ο **Δήμος Αμαλιάδας** ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ήλιδας. Βρισκόταν στο βορειοδυτικό τμήμα του νομού. Ο δήμος είχε (πραγματικό) πληθυσμό 32.090 κατοίκους και καταλάμβανε έκταση 251.945 στρεμμάτων, αποτελώντας το μεγαλύτερο δήμο σε έκταση στο νομό Ηλείας και το δεύτερο σε πληθυσμό. Έδρα του ήταν η Αμαλιάδα, από την οποία πήρε και την ονομασία του.

## Διαίρεση
Στο δήμο περιλαμβάνονταν τα εξής 20 δημοτικά διαμερίσματα:
: ** [[Δημοτικό διαμέρισμα Αμαλιάδος Ηλείας|Δ.δ. Αμαλιάδος]] ** 
::*  η Αμαλιάδα 
::*  ο Άγιος Ιωάννης
::*  η Κουρούτα
::*  η Μαραθιά 
::*  το Παλούκι 
::*  η Παναγία 
::*  τα Τσαφλέικα
::*  τα Τσιχλέικα 
: ** [[Δημοτικό διαμέρισμα Αγίου Δημητρίου Ηλείας|Δ.δ. Αγίου Δημητρίου]] ** 
::*  ο Άγιος Δημήτριος 
::*  ο Κολοκυθάς 
: ** Δ.δ. Αγίου Ηλία Πηνηίων  ** -- ο Άγιος Ηλίας 
: ** Δ.δ. Αμπελοκάμπου  ** -- ο Αμπελόκαμπος 
: ** Δ.δ. Αρχαίας Ήλιδας  ** (τ. Δ.δ. Ήλιδος) --  η Αρχαία Ήλιδα (τ.Ήλις) 
: ** Δ.δ. Αυγείου  ** -- το Αυγείο 
: ** [[Δημοτικό διαμέρισμα Γερακίου Ηλείας|Δ.δ. Γερακίου]] ** 
::*  το Γεράκι 
::*  η Ανάληψη 
: ** [[Δημοτικό διαμέρισμα Δάφνης Ηλείας|Δ.δ. Δάφνης]] **
::*  η Δάφνη 
::*  ο Καλαθάς 
: ** Δ.δ. Δαφνιωτίσσης  ** -- η Δαφνιώτισσα 
: ** [[Δημοτικό διαμέρισμα Δουναίικων Ηλείας|Δ.δ. Δουναίικων]] ** 
::*  τα Δουναίικα 
::*  η Αγία Μαρίνα
::*  τα Δανικά 
::*  τα Κάτω Κερτεζαίικα 
: ** Δ.δ. Καλυβίων Ήλιδος  ** -- τα Καλύβια 
: ** [[Δημοτικό διαμέρισμα Καρδαμά Ηλείας|Δ.δ. Καρδαμά]] ** 
::*  ο Καρδαμάς
::*  οι Πετρούλες 
: ** Δ.δ. Κέντρου  ** -- το Κέντρο 
: ** Δ.δ. Κεραμιδιάς  ** -- η Κεραμιδιά 
: ** Δ.δ. Κρυονέρου  ** -- το Κρυόνερο 
: ** [[Δημοτικό διαμέρισμα Περιστερίου Ηλείας|Δ.δ. Περιστερίου]] ** 
::*  το Περιστέρι 
::*  τα Αστεραίικα 
::*  η Παλαιολάνθη
: ** [[Δημοτικό διαμέρισμα Ροβιάτας Ηλείας|Δ.δ. Ροβιάτας]] ** 
::*  η Ροβιάτα 
::*  ο Κασιδιάρης 
::*  η Παραλία 
::*  τα Ρωμέικα
: ** Δ.δ. Σαβαλίων  ** -- τα Σαβάλια 
: ** Δ.δ. Σωστίου  ** -- το Σώστι 
: ** [[Δημοτικό διαμέρισμα Χαβαρίου Ηλείας|Δ.δ. Χαβαρίου]] ** 
::*  το Χάβαρι 
::*  ο Άγιος Γεώργιος 
::*  το Πέρα Χαβάρι

## Δήμαρχοι
Η **[[Αμαλιάδα]]**  αναγνωρίστηκε κοινότητα το 1912 και το 1924 προήχθη σε Δήμο. 

## Κατάλογος
Από το 1914, κοινοτάρχες και δήμαρχοι έχουν διατελέσει οι εξής.

## Κοινότητα Αμαλιάδος (1914-1925)

## Δήμος Αμαλιάδος (1925-2010)

## Παραπομπές



αμαλιαδας

## Εξωτερικοί σύνδεσμοι
* Στοιχεία για το δήμο Αμαλιάδας  από το Υπουργείο Εσωτερικών 
*Η επίσημη ιστοσελίδα του δήμου
Κατάλογος προεδρικών εκλογών των ΗΠΑ

## Από την Ανεξαρτησία έως τις παραμονές του Εμφυλίου (1789 - 1856)



## Από τον Εμφύλιο έως το Β' Παγκόσμιο Πόλεμο (1860 - 1944)



## Από τον Ψυχρό Πόλεμο έως σήμερα (1948 - 2020)
Δήμος Αρχαίας Ολυμπίας (πρόγραμμα Καποδίστριας)

Ο **Δήμος Αρχαίας Ολυμπίας** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Αρχαίας Ολυμπίας Βρίσκόταν στο ανατολικό τμήμα του νομού. Ο δήμος είχε (πραγματικό) πληθυσμό 11.069 κατοίκους και καταλάμβανε έκταση 178,944 τ.χλμ.. Έδρα του ήταν η Αρχαία Ολυμπία. 

## Διαίρεση
Στο δήμο περιλαμβάνονταν τα εξής 23 δημοτικά διαμερίσματα:
: ** [[Δημοτικό διαμέρισμα Αρχαίας Ολυμπίας]] ** 
::*  η Αρχαία Ολυμπία 
::*  η Δρούβα 
: ** [[Δημοτικό διαμέρισμα Αρχαίας Πίσας Ηλείας|Δ.δ. Αρχαίας Πίσας]] ** (τ.δ.δ. Μιράκας)
::*  η Αρχαία Πίσα (τ. Μιράκα) 
::*  η Διεθνής Ολυμπιακή Ακαδημία 
: ** Δ.δ. Άσπρων Σπιτιών  ** -- τα Άσπρα Σπίτια 
: ** [[Δημοτικό διαμέρισμα Βασιλακίου Ηλείας|Δ.δ. Βασιλακίου]] ** 
::*  το Βασιλάκι 
::*  το Υψηλόν 
: ** Δ.δ. Ηρακλείας  ** -- η Ηράκλεια
: ** [[Δημοτικό διαμέρισμα Καμένης Ηλείας|Δ.δ. Καμένης]] **
::*  η Κάμενα 
::*  η Νέα Κάμενα 
: ** Δ.δ. Καυκωνίας  ** -- η Καυκωνία 
: ** Δ.δ. Κλαδέου  ** -- ο Κλάδεος 
: ** [[Δημοτικό διαμέρισμα Κοσκινά Ηλείας|Δ.δ. Κοσκινά]] ** 
::*  ο Κοσκινάς 
::*  ο Φαναράς 
: ** Δ.δ. Κρυονερίου Ηλείας  ** -- το Κρυονέρι 
: ** Δ.δ. Λιναριάς  ** -- η Λιναριά 
: ** [[Δημοτικό διαμέρισμα Λούβρου Ηλείας|Δ.δ. Λούβρου]] ** 
::*  το Λούβρο
::*  ο Γύρος
: ** Δ.δ. Μάγειρα  ** -- ο Μάγειρας 
: ** Δ.δ. Μουριάς  ** -- η Μουριά 
: ** [[Δημοτικό διαμέρισμα Ξηροκάμπου Ηλείας|Δ.δ. Ξηροκάμπου]] **
::*  ο Ξηρόκαμπος 
::*  το Αμπάρι
: ** Δ.δ. Πελοπίου  ** -- το Πελόπιο 
: ** Δ.δ. Πεύκων  ** -- οι Πεύκες
: ** [[Δημοτικό διαμέρισμα Πλατάνου Ηλείας|Δ.δ. Πλατάνου]] ** 
::*  ο Πλάτανος 
::*  ο Άγιος Γεώργιος 
: ** Δ.δ. Πουρναρίου  ** -- το Πουρνάρι
: ** [[Δημοτικό διαμέρισμα Σμίλας Ηλείας|Δ.δ. Σμίλας]] **
::*  η Σμίλα
::*  οι Καρούτες 
: ** [[Δημοτικό διαμέρισμα Στρεφίου Ηλείας|Δ.δ. Στρεφίου]] ** 
::*  το Στρέφιον 
::*  το Κάτω Στρέφι (τ. Φλοκαίικα) 
: ** Δ.δ. Φλόκα  ** -- ο Φλόκας 
: ** Δ.δ. Χελιδονίου  ** -- το Χελιδόνι

## Δήμαρχοι καποδιστριακού Δήμου Αρχαίας Ολυμπίας

## Εξωτερικοί σύνδεσμοι
*Στοιχεία για το δήμο Αρχαίας Ολυμπίας από το Υπουργείο Εσωτερικών
Σαντζάκμπεης

Ο **σαντζάκμπεης** (τουρκικά: *sancakbeyi*, κυριολεκτικά: «άρχοντας της σημαίας») ήταν ο τίτλος στην Οθωμανική Αυτοκρατορία που αποδίδονταν σε έναν μπέη (υψηλόβαθμο αξιωματικό, αλλά συνήθως όχι πασά) διορισμένο στη δημόσια και στρατιωτική διοίκηση μιας περιοχής (*[[σαντζάκι]]*, στα αραβικά *λιβάς*), υπό την ευθύνη ενός ανώτερου *[[βαλής|βαλή]]* ή άλλου επαρχιακού κυβερνήτη.

Όπως και σε άλλα πρώιμα οθωμανικά διοικητικά αξιώματα, ο *σαντζάκμπεης* είχε στρατιωτική προέλευση: ο όρος *sanjak* (και *liva*) σημαίνει «σημαία» ή «πρότυπο» και σηματοδοτούσε το διακριτικό σήμα που χρησιμοποιούσαν σε περιόδους πολέμου οι ιππείς (*[[τιμάριο|τιμαριώτες]]* ή *[[ζιαμέτι|ζιαμέτες]]*) στην περιοχή που συγκεντρώνονταν. Ο *σαντζάκμπεης* με τη σειρά του ήταν υφιστάμενος του *μπεηλέρμπεη*, ο οποίος κυβερνούσε ένα *[[εγιαλέτι]]* και έδινε διαταγές τους υφιστάμενούς του *σαντζακμπέηδες* στον πόλεμο. Με αυτό τον τρόπο, η δομή της διοίκησης στο πεδίο της μάχης έμοιαζε με την ιεραρχία της επαρχιακής κυβέρνησης.

## Παραπομπές


Κατηγορία:Οθωμανικοί τίτλοι
Άγιος Γεώργιος Ηλείας

Η ονομασία μπορεί να αναφέρεται σε έναν από τους παρακάτω οικισμούς του νομού Ηλείας:

* Άγιος Γεώργιος Αμαλιάδας Ηλείας
* Άγιος Γεώργιος Ανδραβίδας Ηλείας
* Άγιος Γεώργιος Αντρωνίου Ηλείας ή Ζαχαραίικα
* Άγιος Γεώργιος Λατζοΐου Ηλείας
* Άγιος Γεώργιος Παλαιοβαρβασαίνης Ηλείας
* Άγιος Γεώργιος Πλατάνου Ηλείας
* Άγιος Γεώργιος Πύργου Ηλείας

Κατηγορία:Αποσαφηνίσεις ελληνικών τοπωνυμίων
Αντίοχος ΙΓ΄ Ασιατικός

Ο **Αντίοχος ΙΓ' Ασιατικός** (θάν. 64 π.Χ.) ήταν ηγεμόνας της Δυναστείας των Σελευκιδών, βασιλέων της Συρίας κατά την ελληνιστική περίοδο. Ήταν γιος του Αντίοχου Ι' του Ευσεβούς και της Κλεοπάτρας Σελήνης Α'. Κυβέρνησε κατά τη σύντομη περίοδο 69 π.Χ. – 64 π.Χ., και παραδοσιακά αποτελεί τον τελευταίο ηγεμόνα της δυναστείας προτού η Συρία μετατραπεί σε ρωμαϊκή επαρχία.

## Βιογραφικά στοιχεία
Η μητέρα του, Κλεοπάτρα Σελήνη Α', διετέλεσε επίτροπος του ανήλικου γιου της μετά τον θάνατο του πατέρα του, κάπου μεταξύ του 92 και 83 π.Χ. 

Κάποια στιγμή μετά την κατάκτηση της Συρίας από τον Τιγράνη τον Μέγα, βασιλιά της Αρμενίας, η Κλεοπάτρα ταξίδεψε στη Ρώμη με τους γιους της, διεκδικώντας για εκείνους τον θρόνο της Αιγύπτου ο οποίος είχε μείνει κενός. Τελικά δεν κατάφερε να πετύχει τον στόχο της αυτό, παρόλο που η ίδια ήταν η τελευταία των Πτολεμαίων με επίσημα αναγνωρισμένη καταγωγή. Η παραμονή τους στη Ρώμη κράτησε τουλάχιστον την περίοδο μεταξύ του 75 και 73 π.Χ. Αναγνωρίστηκαν εντούτοις βασιλείς της Συρίας.

Τελικά η Κλεοπάτρα Σελήνη αιχμαλωτίστηκε και θανατώθηκε από τον Τιγράνη το 69 π.Χ. Όταν όμως ο βασιλιάς ηττήθηκε από τους Ρωμαίους στα πλαίσια του Τρίτου Μιθριδατικού Πολέμου, οι κάτοικοι της Αντιόχειας αναγνώρισαν τον Αντίοχο ΙΓ' ως νόμιμο βασιλιά τους, κι έτσι ο στρατηγός Λεύκιος Λούκουλλος αναγνώρισε την αναγόρευσή του σε υποτελή ηγεμόνα της Συρίας. 

Την εξουσία του υπονόμευσε ο συγγενής του, Φίλιππος Β', ο λεγόμενος *«Φιλορωμαίος»*, τελικά όμως, το 64 π.Χ., ήταν ο Πομπήιος αυτός που φρόντισε για την εκθρόνιση και θανάτωσή του, από έναν Άραβα φύλαρχο, τον Σαμπσικέραμο. Ο ίδιος προέβαλε σαν αιτιολογία ότι δεν άξιζε να χαριστούν οι καρποί της δουλειάς των ρωμαίων σε κάποιον τρίτο. Με αυτό τον τρόπο οι Ρωμαίοι πήραν στα χέρια τους την Κιλικία, την ηπειρώτική Συρία, την Κοίλη Συρία, τη Φοινίκη και την Παλαιστίνη, μετατρέποντάς τις περιοχές αυτές σε ρωμαϊκή επαρχία. 

Κατά την παράδοση ο Αντίοχος αποτελεί τον τελευταίο βασιλιά των Σελευκίδων ηγεμόνων της Συρίας, αν και ο Φίλιππος Β' πρέπει να έζησε λίγο παραπάνω.

## Χρονολόγιο

## Δείτε επίσης
* Δυναστεία των Σελευκιδών
* Αντίοχος Ι' Ευσεβής
* Φίλιππος Β' Φιλορωμαίος
* Αυτοκρατορία των Σελευκιδών
* Ελληνιστική περίοδος

## Πηγές
* Η αγγλόφωνη wikipedia.
**www.livious.org,* Antiochus XIII Asiaticus 
**virtualreligion.net,* Antiochus XIII Asiaticus
* Βιογραφία της Κλεοπάτρας Σελήνης Α' από τον Christopher Bennett Cleopatra Selene I
* Αππιανός, *Συριακά* §49 
* Edwyn R. Bevan, *The House of Seleucus* (1902), σελ. 263 

Κατηγορία:Ηγεμόνες των Σελευκιδών
Κατηγορία:Ελληνιστική περίοδος
Βερνάρδος ο ερημίτης

thumb|Ένας ερημίτης κάβουρας σε γαστερόποδο.
Ο **βερνάρδος ο ερημίτης** (Pagurus Bernhardus) ή **ερημίτης κάβουρας** ζει σχεδόν σε όλη την υφήλιο. Επειδή, αντίθετα με άλλους συγγενείς του, δεν έχει κάποια προστασία για την κοιλιά του, αναγκάζεται να κρύβεται σε όστρακα που έχουν εγκαταλείψει άλλα μαλάκια ή γαστερόποδα. Επίσης όταν ο ερημίτης κάβουρας βρει ένα μεγαλύτερο κέλυφος ακόμα και αν κατοικείται το διεκδικεί. Το εντυπωσιακό είναι ότι συνήθως ο ερημίτης ζει μαζί με κάποια παράσιτα. Τέτοιο είναι η παρασιτική ανεμώνη(*Calliactis Parasitica*)που προσκολλάται στο κέλυφος παρέχοντας στον κάβουρα προστασία αφού οι 100 περίπου κεραίες της ανεμώνης λειτουργούν σαν κεντριά για τους ανεπιθύμητους επισκέπτες. Οι ανεμώνες που μπορεί να συγκατοικήσουν φθάνουν τις 6 και συνήθως απαντώνται στα θερμά νερά. Αντίθετα στα κρύα νερά ο ερημίτης κάβουρας συμβιώνει με ένα άλλο παράσιτο, την *Hormathia Digitata*.

## Εξωτερικοί σύνδεσμοι
* Coenobita species

Κατηγορία:Δεκάποδα
Βιζαβί

Η αποδιδόμενη με ελληνική γραφή λέξη **βιζαβί** αποτελεί εξελληνισμό της γαλλικής επιρρηματικής λέξης - έκφρασης "*'vis-à-vis*", που σημαίνει κατ΄ έναντι, αντίκρυ, αντικριστά, αντιτακτά. Για παράδειγμα: τα καθίσματα στο μετρό είναι βιζαβί.

Στην παλιά Αθήνα, κατά τα τέλη του 19ου αιώνα μέχρι αρχές του 20ού, με το όνομα "βιζαβί" φέρονταν άμαξες συρόμενες με ένα ή δύο άλογα και με τέσσερις θέσεις επιβατών έτσι, ώστε να κάθονται ανά δυο "βιζαβί", εξ ου και η ονομασία της άμαξας. 

Οι άμαξες βιζαβί έκαναν δρομολόγια από την πλατεία Ομόνοιας μέχρι την πλατεία Συντάγματος και έπαιρναν πέντε επιβάτες, με τον πέμπτο να κάθεται δίπλα στον αμαξά.

Το εισιτήριο με άμαξα βιζαβί ήταν αρχικά μια δεκάρα. Όταν όμως άρχισε ο συναγωνισμός με το τραμ, το εισιτήριο κόστιζε μια πεντάρα. 

Επειδή δεν μπόρεσαν ν΄ αντέξουν και τον ιπποκίνητο ακόμη "τροχιόδρομο" της οδού Σταδίου, εγκατέλειψαν τη γραμμή αυτή κι εγκαταστάθηκαν στο Σταθμό Λαρίσης κάνοντας τη διαδρομή μέχρι το Ναό του Αγίου Κωνσταντίνου, κοντά στην Ομόνοια. Τελικά όμως υπέκυψαν στα σύγχρονα μέσα συγκοινωνίας. 

Όταν σταμάτησε και η κυκλοφορία του τραμ, οι άμαξες βιζαβί είχαν ήδη αποσυρθεί στην Κηφισιά.

## Πηγές
*"Νεώτερον Εγκυκλοπαιδικόν Λεξικόν Ηλίου" τ. 4ος, σ. 497

Κατηγορία:Άμαξες
Κατηγορία:Γαλλικές εκφράσεις
Αμπατζήδικα Αθήνας

Με την ονομασία **Αμπατζήδικα** φέρονταν στη παλαιά Αθήνα τα καταστήματα, τα οποία ασχολούνταν με την επεξεργασία και το εμπόριο χονδροειδών υφασμάτων, που καλούνταν αμπάδες. Εκ του λόγου δε ότι τα καταστήματα αυτά ήταν συγκεντρωμένα βόρεια της Βιβλιοθήκης του Αδριανού και των Αέρηδων επί της οδού Πανδρόσου, που οδηγούσε μέχρι το Μοναστηράκι, η ονομασία αυτή αποτέλεσε και το τοπωνύμιο της περιοχής αυτής.

Στα Αμπατζήδικα ήταν, επίσης, εγκατεστημένα και τα λαϊκά ραφεία με την επισημότατη επωνυμία "Ελληνοράπται", στα οποία έραβαν και κεντούσαν τις φουστανέλες και τα λοιπά εξαρτήματα των τότε ελληνικών ενδυμασιών. Στην ίδια αυτή περιοχή εγκαταστάθηκαν αργότερα καταστήματα εγχωρίων υφασμάτων, κυρίως κουρτινών και λευκών ειδών, υποδηματοποιεία, καθώς και καταστήματα πώλησης τουριστικών ειδών, που υφίστανται μέχρι και σήμερα.

## Παραπομπές


## Πηγές
*Πλατείες της Αθήνας, πώς πήραν το όνομα τους, από τα Google Docs

Κατηγορία:Παλαιά Αθήνα
Κατηγορία:Συνοικίες και περιοχές Αθήνας
Φίλιππος Β΄ Φιλορωμαίος

Ο **Φίλιππος Β' Φιλορωμαίος** ή **Βαρύπους** ήταν ένας εκ των τελευταίων ηγεμόνων της Δυναστείας των Σελευκιδών, βασιλέων της Συρίας κατά την ελληνιστική περίοδο. Ήταν γιος του Φίλιππου Α' του Φιλάδελφου από άγνωστη σύζυγο.

## Βιογραφικά στοιχεία
Μετά τον θάνατο του Αντίοχου Ι' Ευσεβούς, επίτροπος των ανήλικων τέκνων του ορίστηκε η σύζυγός του, Κλεοπάτρα Σελήνη Α'. Ωστόσο τελικά τη χώρα κατέλαβε ο βασιλιάς της Αρμενίας, Τιγράνης ο Μέγας και την προσάρτησε στη δική του επικράτεια. Η βασιλική οικογένεια αναγκάστηκε να αποσυρθεί στη Ρώμη, όπου χωρίς αποτέλεσμα προσπάθησε να διεκδικήσει τα δικαιώματά της (εναλλακτικά στον κενό θρόνο της Αιγύπτου, από όπου καταγόταν η Κλεοπάτρα Σελήνη). Την ίδια περίοδο χάνονται και οι γνώσεις μας για την τύχη του Φιλίππου Α' που κυβερνούσε κάποιες άλλες περιοχές του διασπασμένου συριακού βασιλείου.

Στα πλαίσια του Τρίτου Μιθριδατικού Πολέμου ο Ρωμαίος στρατηγός Λούκουλλος νίκησε εν τέλει τον Αρμένη βασιλιά. Ο λαός της Αντιόχειας αναγνώρισε ως νόμιμο δικαιούχο του θρόνου τον Αντίοχο ΙΓ', γιο του Αντιόχου Ι' και της Κλεοπάτρας Σελήνης. Η Ρώμη αποδέχτηκε να τον ορίσει υποτελή βασιλιά, ενώ ο συγγενής του Φίλιππος Β' κυβέρνησε κάποια άλλα τμήματα της πάλαι ποτέ αυτοκρατορίας των Σελευκιδών. Ανάμεσα στους δύο άντρες υπήρχαν τριβές, με τον Φίλιππο να υπονομεύει τη θέση του Αντίοχου.

Ο νέος απεσταλμένος των Ρωμαίων, ο Πομπήιος, συνέχισε αρχικά την πολιτική του προκατόχου του, γρήγορα όμως επωφελήθηκε της κατάστασης και φρόντισε να δολοφονηθεί ο Αντίοχος ΙΓ'. Έκτοτε το συριακό κράτος προσαρτήθηκε στην αχανή ρωμαϊκή επικράτεια.

Ο δε Φίλιππος είναι πολύ πιθανόν να επέζησε μετά τα γεγονότα αυτά. Κατά την περίοδο που ο φαραώ της Αιγύπτου, Πτολεμαίος ΙΒ' Αυλητής (πατέρας της περιβόητης Κλεοπάτρας) αναζητούσε υποστηρικτές στη Ρώμη, οι Αλεξανδρινοί προσπάθησαν να τον αντικαταστήσουν αναζητώντας σύντροφο για την κόρη του, Βερενίκη Δ'. Ανάμεσα στις προτάσεις ήταν και κάποιος Φίλιππος, ο οποίος πιθανώς ταυτίζεται με τον Φιλορωμαίο (ο Φίλορωμαίος ήταν εγγονός της Τρύφαινας, κόρης του Πτολεμαίου Η'). Την ένωση αυτή δεν επέτρεψε τελικά ο Ρωμαίος διοικητής της Συρίας, ο Γαβίνιος.

## Χρονολόγιο

## Πηγές
* Η αγγλόφωνη wikipedia.
* Βιογραφία της Βερενίκης Δ' από τον Christopher Bennett Berenice IV
**www.livious.org,* Philip II Philoromaeus 
* Διόδωρος ο Σικελιώτης, *Ιστορική Βιβλιοθήκη*, 40.1a-b 
* Δίων Κάσσιος, *Ρωμαϊκή Ιστορία*, 36.17

## Δείτε επίσης
* Δυναστεία των Σελευκιδών
* Αντίοχος ΙΓ' Ασιατικός
* Αυτοκρατορία των Σελευκιδών
* Ελληνιστική περίοδος

Κατηγορία:Ηγεμόνες των Σελευκιδών
Κατηγορία:Ελληνιστική περίοδος
Τζον Κέι

Ο **Τζον Κέι** (*John Phillip Key*, 1961-) είναι πολιτικός από τη Νέα Ζηλανδία, πρώην αρχηγός του Εθνικού Κόμματος και πρώην πρωθυπουργός, έπειτα από τη νίκη του κόμματός του στις γενικές εκλογές, τον Νοέμβριο του 2008. .

## Πρώτα χρόνια και εκπαίδευση
Γεννήθηκε στο Ώκλαντ της Νέας Ζηλανδίας, στις 9 Αυγούστου του 1961. Ο πατέρας του, Τζορτζ, απεβίωσε από καρδιακή προσβολή το 1967. Μαζί με τις δύο αδερφές του μεγάλωσε έχοντας μόνο τη μητέρα του, που ήταν εβραϊκής και αυστριακής καταγωγής.

Παρακολούθησε μαθήματα στο Γυμνάσιο του Μπερνσάιντ και έλαβε ένα μπάτσελορ στις σπουδές Εμπορίου στον τομέα της Λογιστικής από το Πανεπιστήμιο του Καντέρμπερι, το 1981.Παρακολούθησε επίσης μαθήματα στο πανεπιστήμιο του Χάρβαρντ, χωρίς όμως να πάρει από εκεί πτυχίο.

Το 1995, εργάστηκε στη Merrill Lynch ως επικεφαλής του ασιατικού ξένου συναλλάγματος στη Σιγκαπούρη. Την ίδια χρονιά προήχθη σε διευθυντή. Ορισμένοι συνεργάτες του τον αποκαλούσαν "χαμογελαστό δολοφόνο" επειδή παρέμενε χαρούμενος ακόμα και όταν απέλυε δεκάδες εργαζομένους, λόγω της ρωσικής οικονομικής κρίσης του 1998. Υπήρξε μέλος της Επιτροπής Ξένου Συναλλάγματος στην Ομοσπονδιακή Τράπεζα της Νέας Υόρκης (New York Federal Reserve Bank ) από το 1999 ως το 2001.

Παντρεύτηκε το 1984 με την Μπρονάου και έχουν 2 παιδιά.

## Πολιτική καριέρα
Η πολιτική του καριέρα ξεκίνησε ουσιαστικά με την εκλογή του στη νέα εκλογική περιφέρεια της Έλενσβιλ. Στις εκλογές του 2002 ο Κέι κέρδισε την έδρα με πλειοψηφία 1.705 ψήφων έναντι του Γκάρι Ράσελ (Εργατικός). Ο Κέι επανεξελέγη με άνεση στις εκλογές του 2005. Το 2004 ανέλαβε οικονομικός εκπρόσωπος της Αντιπολίτευσης. Έπειτα από την παραίτηση του Ντον Μπρας, ο οποίος ενεπλάκη σε σκάνδαλο με εξωσυζυγική σχέση, ο Κέι έγινε αρχηγός της Αντιπολίτευσης.

## Πρωθυπουργός
Στις 8 Νοεμβρίου του 2008 το Εργατικό Κόμμα ηττήθηκε από το Εθνικό Κόμμα του Κέι στις γενικές εκλογές, οι οποίες έθεσαν τέλος στην εννιάχρονη διακυβέρνηση από την Έλεν Κλαρκ. Ο Κέι έγινε επίσημα πρωθυπουργός στις 19 Νοεμβρίου του 2008 και σχημάτισε κυβέρνηση συνασπισμού με δύο ακόμα κόμματα. Τον Νοέμβριο του 2011 κέρδισε ξανά τις γενικές εκλογές, όπως και το Σεπτέμβριο του 2014. Η νέα του κυβέρνηση ορκίστηκε και ανέλαβε καθήκοντα στις 8 Οκτωβρίου 2014.

Ο Τζον Κέι ανακοίνωσε την παραίτησή του στις 5 Δεκεμβρίου 2016, ώστε να αφοσιωθεί περισσότερο στην οικογένειά του. Στις 12 Δεκεμβρίου 2016 τον διαδέχτηκε ο Μπιλ Ίνγκλις.

## Παραπομπές


## Εξωτερικοί σύνδεσμοι

* New Zealand Herald feature: ''John Key - the unauthorised biography''

Κατηγορία:Πρωθυπουργοί της Νέας Ζηλανδίας
Αμπάρι

Η λέξη **αμπάρι** είναι περσικής προέλευσης και χρησιμοποιείται ευρύτατα με την έννοια γενικά της αποθήκης κυρίως δημητριακών. Με τη σημασία αυτή πέρασε και σε χρήση από τους ναυτικούς για τον χαρακτηρισμό των κυτών των πλοίων στα οποία φορτώνονται χύδην φορτία. Αργότερα επiκράτησε και το ρήμα  που σημαίνει όχι μόνο τη φόρτωση, αλλά και τη διευθέτηση του φορτίου, (ευτρεπισμός φορτίου), μέσα στα κύτη των πλοίων, καθώς και την επιμελή ισοπέδωση, (χαπιάρισμα), του χύδην φορτίου και τη λήψη άλλων ασφαλών μέτρων στοιβασίας.

Όταν πρωτοεμφανίστηκαν οι πρώτες φορτηγίδες πλοίων (των χαρακτηριστικών σήμερα φορτηγιδοφόρων πλοίων), που σημειώθηκε αρχικά για στρατιωτικούς σκοπούς κατά τον Β΄ Παγκόσμιο Πόλεμο τις φορτηγίδες εκείνες τις αποκαλούσαν τότε "**κινητά αμπάρια**".

## Εξωτερικοί σύνδεσμοι
* 
* 

Κατηγορία:Πλοίο
Κατηγορία:Ναυτική ορολογία
Κατάλογος Αποφοίτων Πανεπιστημίου Αθηνών

Κατάλογος αξιοσημείωτων αποφοίτων του Πανεπιστημίου Αθηνών

## Πολιτικοί
*Ελευθέριος Βενιζέλος
*Ξενοφών Ζολώτας
*Κωνσταντίνος Γ. Καραμανλής
*Κώστας Καραμανλής
*Γιάννος Κρανιδιώτης
*Γεώργιος Μαύρος
*Αλέξανδρος Παπαναστασίου
*Γεώργιος Παπανδρέου
*Νικόλαος Τριανταφυλλάκος
*Χαρίλαος Τρικούπης
*Γρηγόρης Λαμπράκης

## Επιστήμονες
*Γεώργιος Παπανικολάου, ιατρός, βιολόγος
*Παναγιώτης Βαρώτσος Φυσικός
*Δημήτριος Νανόπουλος Φυσικός

## Φιλόσοφοι/Φιλόλογοι/Ιστορικοί
*Κορνήλιος Καστοριάδης
*Ελένη Γλύκατζη-Αρβελέρ

## Λαογράφοι
*Γεώργιος Μέγας
*Νικόλαος Πολίτης


Αποφοιτων Πανεπιστημιου Αθηνων
Καλλισθένης

Ο **Καλλισθένης ο Ολύνθιος** (περ. 360-327 π.Χ.) ήταν αρχαίος Έλληνας ιστορικός από την Όλυνθο της Χαλκιδικής.

## Βιογραφία
Ήταν ανιψιός του , ο οποίος είχε αναλάβει την κηδεμονία του Αριστοτέλη όταν αυτός έμεινε ορφανός. Ο Αριστοτέλης έγινε δάσκαλος του Καλλισθένη και μέσω αυτού, το 336 π.Χ., συμμετείχε στην αποστολή που έκανε ο Μέγας Αλέξανδρος ενάντια στην Περσική Αυτοκρατορία, ως επίσημος ιστοριογράφος για τη συγγραφή του ημερολογίου εκστρατείας.

Ενώ στην αρχή επιδοκίμαζε τον Αλέξανδρο, αργότερα ξεκίνησε να τον κατακρίνει και να τον κατηγορεί για την υιοθέτηση ανατολίτικων συνηθειών όπως αυτό της προσκύνησης. Κατηγορούμενος για συμμετοχή στη συνωμοσία των παίδων το 327 π.Χ. ο Καλλισθένης φυλακίστηκε και αργότερα πέθανε.

Ο Καλλισθένης στην ιστορία του μεταχειριζόταν εργαλεία της ρητορικής αλλά έκανε και παρεκβάσεις σε θέματα όπως η γεωγραφία, τα φυσικά φαινόμενα, η ζωολογία, η βοτανική, η αστρονομία, το δίκαιο και άλλα. Κυρίως όμως εξυμνούσε και δόξαζε το πρόσωπο του Αλέξανδρου, δημιουργώντας έτσι σιγά σιγά τον μύθο του μακεδόνα ηγέτη.

Το Μυθιστόρημα του Αλεξάνδρου, έργο το οποίο συντήρησε και διέδωσε τον μύθο του Αλεξάνδρου κατά τον Μεσαίωνα, δεν είναι έργο δικό του, αλλά άλλου συγγραφέα κατά πολύ μεταγενέστερου (του 3ου μ.Χ. αι.), ο οποίος αναφέρεται ως Ψευδοκαλλισθένης.

## Κυριότερα έργα του
* *Ελληνικά*, Ιστορία 10 βιβλίων, από το 387π.Χ.(Ανταλκίδειος Ειρήνη) ως το 354 π.Χ. (αρχή του τρίτου Ιερού Πολέμου).
* *Αλεξάνδρου Πράξεις*, έργο ατελείωτο
* Ψευδοκαλλισθένους *Αλεξάνδρου βίος* ― νεοελλην.μετάφρ.Αλέξ.Ασωνίτης ("Το Βήμα") 

## Πηγές
* Πλουτάρχου, *Βίος Αλεξάνδρου* 53 -55
* Αρριανού, *Ανάβασις* iv. 10-14
* Κούρτιος, viii. 5-8

## Βιβλιογραφία
R. Merkelbach, *Die Quellen des griechischen Alexanderromans*, Μόναχο, 1954

Κατηγορία:Αρχαίοι Έλληνες ιστορικοί
Κατηγορία:Αρχαίοι Μακεδόνες
Κατηγορία:Αρχαίοι Ολύνθιοι
Άνταμ Λούντβιχ Λεβενχάουπτ

Ο **Άνταμ Λούντβιχ Λεβενχάουπτ** (*Adam Ludwig Lewenhaupt*, 15 Απριλίου 1659 – 12 Φεβρουαρίου 1719) ήταν Σουηδός στρατηγός.

## Βιογραφία
Σπούδασε στο Πανεπιστήμιο της πόλης Λουντ και στην Ουψάλα και στην αρχή επιδίωξε μια καριέρα στη διπλωματική αρένα, αλλά διαπίστωσε ότι το επάγγελμα αυτό του ήταν εξαιρετικά ανεπιθύμητο. Στη συνέχεια έγινε μισθοφόρος, πολεμώντας για τον Ολλανδικό στρατό για πολλά χρόνια πριν επιστρέψει στη Σουηδία.

Όταν ξέσπασε ο Μεγάλος Βόρειος Πόλεμος, τοποθετήθηκε επικεφαλής σε ένα νέο σύνταγμα πεζικού. Ήταν ένας από τους λίγους επιτυχημένους στρατιωτικούς ηγέτες ενάντια στους Ρώσους στην περιοχή της Βαλτικής την εποχή που ο Βασιλιάς Κάρολος ΙΒ΄ βρίσκονταν σε εκστρατεία στην Πολωνία και τη Σαξονία. Το 1705 ο Λεβενχάουπτ κέρδισε τη μάχη του Γκεμάουερτχοφ και διορίστηκε κυβερνήτης της Ρίγα.

Το 1708, διατάχτηκε να προελάσει ανατολικά με μια πομπή ανεφοδιασμού, για να ενισχύσει την αρχική δύναμη εισβολής του Καρόλου στη Ρωσία. Αυτό οδήγησε στη Μάχη της Λέσναϊα το (1708), στην οποία ηττήθηκε και αναγκάστηκε να εγκαταλείψει τα εφόδια του στρατού του. Το 1709, αφού ένωσε τις δυνάμεις του με αυτές του Βασιλιά, στον Λεβενχάουπτ δόθηκε η διοίκηση του πεζικού στην καταστροφική για τους Σουηδούς μάχη της Πολτάβα (1709) και της παράδοσης στην Περεβολότσνα.  
 

Πέθανε το 1719 υπό ρωσική αιχμαλωσία.

## Παραπομπές


## Εξωτερικοί σύνδεσμοι
*Λήμμα στο Σουηδικό Βιογραφικό Λεξικό 

Κατηγορία:Σουηδοί στρατηγοί
Κατηγορία:Πρωταγωνιστές του Μεγάλου Βορείου Πολέμου
Λαοδίκη Ζ΄ της Συρίας

Η **Λαοδίκη Θεά Φιλάδελφος** ήταν πριγκίπισσα της δυναστείας των Σελευκιδών, ηγεμόνων της Συρίας κατά την ελληνιστική περίοδο. Γονείς της ήταν ο βασιλιάς Αντίοχος Η' ο Γρυπός και η σύζυγός του, Τρύφαινα, κόρη του φαραώ της Αιγύπτου, Πτολεμαίου Η' Φύσκονος.

Η Λαοδίκη παντρεύτηκε το Μιθριδάτη Α' τον Καλλίνικο, πρίγκιπα και μελλοντικό βασιλιά της Κομμαγηνής. Ο γάμος είχε πολιτική σημασία και κανονίστηκε από τους γονείς τους με απώτερο σκοπό τη σύσφιξη των σχέσεων των δύο λαών. Το ζευγάρι απέκτησε ένα γιο, τον Αντίοχο Α', τον επονομαζόμενο *Θεό*, έναν από τους επιφανέστερους ηγέτες της Κομμαγηνής. Πρόκειται για τον ηγεμόνα που κατασκεύασε το μαυσωλείο-ιερό στο Όρος Νεμρούτ, το οποίο στις μέρες μας θεωρείται μνημείο παγκόσμιας κληρονομιάς.

## Πηγές
* Laodice VII Thea , άρθρο στο *www.livius.org*
* * Wayback Machine

## Δείτε επίσης
* Δυναστεία των Σελευκιδών 
* Αυτοκρατορία των Σελευκιδών
* Ελληνιστική περίοδος 

## Παραπομπές


Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Κατηγορία:Δυναστεία των Σελευκιδών
Νότια Καρολίνα

Η **Νότια Καρολίνα** () (), είναι μια πολιτεία στo νοτιοανατολικό μέρος των Ηνωμένων Πολιτειών, που συνορεύει με την Τζόρτζια στα νότια και τη Βόρεια Καρολίνα στα βόρεια. Έχει έκταση 82.933 τ.χλμ. και πληθυσμό 5.478.831 κατοίκους (εκτίμηση 2024). Η Νότια Καρολίνα, περιέχει 46 κομητείες και η πρωτεύουσα της είναι η Κολούμπια.

Αρχικά τμήμα της Επαρχίας της Καρολίνας, της Επαρχίας της Νότιας Καρολίνας ήταν μία από τις 13 αποικίες που διακήρυξαν την ανεξαρτησία τους από το Βρετανικό Στέμμα κατά την Αμερικανική Επανάσταση. Η αποικία αρχικά ονομάσθηκε από τον Βασιλιά Κάρολο Β' της Αγγλίας προς τιμήν του πατέρα του Καρόλου Α', ως *Carolus* στα Λατινικά για το όνομα *Κάρολος* (Charles). Η Νότια Καρολίνα ήταν η πρώτη πολιτεία που ψήφισε να αποσχισθεί από την Ένωση και ήταν η ιδρυτική πολιτεία των Συνομόσπονδων Πολιτειών Αμερικής. 

## Γεωγραφία
Η Νότια Καρολίνα συνορεύει στα βόρεια με τη Βόρεια Καρολίνα· στα νότια και τα δυτικά με την Τζόρτζια, που βρίσκεται κατά πλάτος του Ποταμού Σαβάννα· και στα ανατολικά με τον Ατλαντικό Ωκεανό.

Η Νότια Καρολίνα συντίθεται από τριάντα έξι γεωγραφικές περιοχές, των οποίων τα όρια είναι σχεδόν παράλληλα με τη βορειοανατολική/νοτιοδυτική Ατλαντική ακτογραμμή. Στο Νοτιοανατολικό τμήμα της πολιτείας είναι η Παράκτια Ζώνη, με τα χαμηλότερα υψόμετρα, η οποία διαιρείται σε τρεις ξεχωριστές περιοχές, τη Μεγάλη Όχθη (Grand Strand), το Δέλτα του Ποταμού Σάντι (Santee River Delta), και τα Νησιά Μπάριερ (Barrier Islands). Η περιοχή εκτείνεται μόνο περίπου 24 χλμ. προς το εσωτερικό από τον Ατλαντικό Ωκεανό από το βόρειο σύνορο της πολιτείας με τη Βόρεια Καρολίνα και το νότιο σύνορο της με την Τζόρτζια. Στα Βορειοδυτικά (εσωτερικό) είναι οι Παράκτιες Πεδιάδες, συχνά διαιρούμενες σε Εξώτερες και Εσώτερες Παράκτιες Πεδιάδες αναφέρεται μόνο ως η Παράκτια Πεδιάδα. Περαιτέρω προς το εσωτερικό, και ανώτεροι σε υψόμετρο είναι οι Αμμόλοφοι, ήταν η ζώνη πτώσης (fall line) της Νότιας Καρολίνας. Εσώτερα από τους Αμμόλοφους (Sandhills) είναι το Πεδεμόντιο, το οποίο είναι λοφώδες. Το Πεδεμόντιο επίσης περιέχει πολλές μεγάλες πόλεις συμπεριλαμβανομένης της Γκρήνβιλ, του Ροκ Χιλ και το Σπάρτανμπουργκ. Η περιοχή με το μεγαλύτερο υψόμετρο, στα Βορειοδυτικά της πολιτείας, είναι τα Όρη (Blue Ridge Mountains), τα οποία είναι η μικρότερη γεωγραφική περιοχή της πολιτείας.

Η ακτογραμμή της πολιτείας περιέχει πολλά έλη αλατιού και εκβολές, καθώς και φυσικούς λιμένες όπως η Τζωρτζτάουν και το Τσάρλεστον. Μια ασυνήθιστη ιδιότητα της παράκτιας ακτογραμμής είναι ένας μεγάλος αριθμός όρμων της Καρολίνας, η προέλευση των οποίων είναι αβέβαιη. Μια κυρίαρχη θεωρία προτείνει ότι δημιουργήθηκαν από μια βροχή μετεωριτών. Οι όρμοι τείνουν να είναι οβάλ, με παράταξη σε έναν προσανατολισμό από βορειοδυτικά προς νοτιοανατολικά. Το ανάγλυφο είναι επίπεδο και το έδαφος συντίθεται εντελώς από πρόσφατα ιζήματα όπως άμμος, ιλύς και άργιλος.

## Παραπομπές


## Εξωτερικοί σύνδεσμοι

* 


Κατηγορία:Πολιτείες των ΗΠΑ
Πλάτανος (αποσαφήνιση)

Η ονομασία **Πλάτανος** εκτός από το όνομα του γνωστού δένδρου, αφορά και συχνό ελληνικό τοπωνύμιο:

## Ήπειρος

* ο Πλάτανος Αθαμανίου Άρτας
* ο Πλάτανος Αστροχωρίου Άρτας
* ο Πλάτανος Θεσπρωτίας
* ο Πλάτανος Ιωαννίνων

## Θεσσαλία

* ο Πλάτανος Λάρισας
*ο Πλάτανος Μαγνησίας
* ο Νέος Πλάτανος Μαγνησίας
* ο Πλάτανος Τρικάλων

## Κρήτη

* ο Πλάτανος Ηρακλείου
*ο Πλάτανος Ρεθύμνου
*ο Πλάτανος Κάινας Χανίων
* ο Πλάτανος Κισσάμου Χανίων
* ο Πλάτανος Βουτά Χανίων

## Μακεδονία

* ο Πλάτανος Ημαθίας

## Νησιά Αιγαίου Πελάγους

* ο Πλάτανος Βαθέος Σάμου
* ο Πλάτανος Καρλοβασίων Σάμου

## Νησιά Ιονίου Πελάγους

* ο Πλάτανος Παξών

## Πελοπόννησος

* ο Πλάτανος Αρκαδίας
* ο Πλάτανος Ακράτας Αχαΐας
* ο Πλάτανος Φαρρών Αχαΐας
* ο Πλάτανος Ηλείας
* ο Πλάτανος Λακωνίας
* ο Πλάτανος Θαλαμών Μεσσηνίας
* ο Πλάτανος Παππουλίων Μεσσηνίας

## Στερεά Ελλάδα

* ο Πλάτανος Αγρινίου Αιτωλοακαρνανίας
* ο Πλάτανος Ναυπάκτου Αιτωλοακαρνανίας
*ο Πλάτανος Παρακαμπυλίων Αιτωλοακαρνανίας
* ο Κάτω Πλάτανος Αιτωλοακαρνανίας
*ο Πλάτανος Ευρυτανίας
*ο Πλάτανος Φθιώτιδας

## Τοπωνύμια με παράγωγο όνομα

* ο Παλαιοπλάτανος Αιτωλοακαρνανίας
* ο Διπλάτανος Αιτωλοακαρνανίας
* ο Πολυπλάτανος Ημαθίας
* ο Γεροπλάτανος
* ο Εξαπλάτανος Πέλλας
* ο Μεγαπλάτανος

## Δείτε επίσης
* Πλάτανος Αχαΐας
* Πλάτανος Μεσσηνίας

Κατηγορία:Αποσαφηνίσεις ελληνικών τοπωνυμίων
Γεροπλάτανος

Το **Γεροπλάτανος** είναι ελληνικό τοπωνύμιο, το οποίο προέρχεται από το όνομα του δένδρου πλάτανος:

* ο Γεροπλάτανος Θεσπρωτίας
* ο Γεροπλάτανος Ιωαννίνων
* ο Γεροπλάτανος Πρέβεζας
* ο Γεροπλάτανος Χαλκιδικής

Κατηγορία:Αποσαφηνίσεις ελληνικών τοπωνυμίων
Γουανάμπανα

Η **γουανάμπανα** (στα ισπανικά **guanábana**, πορτογαλικά **graviola**), *Annona muricata* (Αννώνη η ακανθώδης), *Annona sericea* Dunal στον Correia, M. P., (1984), *Annona macrocarpa* Wercklé, *A. bonplandiana*  H.B. &  K., *A. cearensis* Barb.Rodr., *Guanabanus muricatus* (L.) M.Gómez στο Rain-tree) είναι πλατύφυλλο αειθαλές δέντρο, ιθαγενές του Μεξικού, της Κεντρικής Αμερικής, της Καραϊβικής και του βορείου τμήματος της Νότιας Αμερικής. Σήμερα φύεται σε μερικές περιοχές στη Νοτιοανατολική Ασία. Στα αγγλικά λέγεται *soursop*.   Στις περισσότερες ισπανόφωνες χώρες ονομάζεται από τους περισσότερους Guanábana, ενώ στις Φιλιππίνες είναι γνωστό ως *guyabano*.

Το φυτό έχει προσαρμοστεί σε περιοχές με μεγάλη υγρασία και σχετικά ζεστούς χειμώνες. Θερμοκρασίες κάτω των 5 βαθμών Κελσίου μπορεί να προκαλέσουν καταστροφές στα φύλλα και σε μικρά κλαδιά, ενώ το φυτό μπορεί να ξεραθεί σε θερμοκρασίες κάτω των 3 βαθμών Κελσίου.

Η γεύση του μπορεί να συγκριθεί με διάφορα άλλα φρούτα, όπως μείγματος φράουλας και ανανά μέχρι ξινού κίτρου, καρύδας και μπανάνας.  Το φρούτο είναι κάπως δύσκολο να φαγωθεί, καθώς η λευκή σάρκα του στο εσωτερικό έχει πολλούς μεγάλους σπόρους και φυτικές μεμβράνες. Για το λόγο αυτό καταναλώνεται σε χυμό περισσότερο από το να φαγωθεί ατόφιο.

## Καλλιέργεια και χρήσεις
Το φυτό καλλιεργείται ως γεωργική καλλιέργεια για τον αγκαθωτό πράσινο καρπό του. Εκτός από τις περιοχές που αποτελούν πατρίδα του φυτού, η γουανάμπανα καλλιεργείται επίσης στη νότια Φλόριντα των ΗΠΑ, για εσωτερική κατανάλωση, σε περιορισμένη κλίμακα.

Η σάρκα του φρούτου είναι λευκή και ο πυρήνας του αποτελείται από πολλά μαύρα κουκούτσια, τα οποία δεν μπορούν να χωνευτούν. Η γλυκιά του σάρκα χρησιμοποιείται για την παρασκευή χυμών, γλυκών, σιροπιών και για γεύσεις παγωτών. Στο Μεξικό το φρούτο είναι κοινό επιδόρπιο. 

## Διατροφική αξία
Από άποψη θρεπτικής αξίας, το φρούτο είναι πλούσιο σε υδατάνθρακες και κυρίως φρουκτόζη. Επίσης, περιέχει βιταμίνη C, βιταμίνη B1 και βιταμίνη B2. Ο καρπός, οι σπόροι και τα φύλλα του φυτού χρησιμοποιούνται ως βότανα και φάρμακα από τους αυτόχθονες του Μεξικού και των υπόλοιπων περιοχών όπου το φυτό είναι ιθαγενές. 

Στην περιοχή της Καραϊβικής υπάρχει η δοξασία ότι βάζοντας τα φύλλα του φυτού κάτω από το κρεβάτι ενός ατόμου με πυρετό, ο πυρετός θα φύγει το επόμενο πρωί. Επίσης, βράζοντας τα φύλλα και πίνοντας το ζωμό τους πιστεύεται ότι προκαλεί ύπνο.

## Κίνδυνοι για την υγεία
Έρευνες που διεξήχθησαν στην περιοχή της Καραϊβικής υποστηρίζουν ότι υπάρχει σχέση ανάμεσα στην κατανάλωση του φρούτου και σε ασυμπτωματικούς τύπους της νόσου του Πάρκινσον εξαιτίας της υψηλής περιεκτικότητας της γουνάμπανα σε ανονακίνη.

## Παραπομπές


## Δείτε επίσης
* Αννώνη
* Αννώνη η φολιδωτή

## Εξωτερικοί σύνδεσμοι

* Correia, M. P., (1984) *Dicionário das plantas úteis do Brasil* (στα πορτογαλικά)
* Περιγραφή  του φρούτου στο *Fruits of Warm Climates* (1987, ISBN 0-9610184-1-0)
* Sorting Annona names
* Soursop / Θρεπτική αξία
* Rain-tree: ''Annona muricata''
* Χημικές ουσίες του φυτού (Dr. Duke's)
* Το Εξωτικό Γκουανάμπανα
* Αννώνη η ακανθώδης

Κατηγορία:Αννωνοειδή
Γουαναμπανα
Κατάλογος κωμοπόλεων της Ελλάδας

Στον κατάλογο αυτό βρίσκονται κωμοπόλεις της Ελλάδας (οικισμοί με πληθυσμό 2.000 έως 9.999 κατοίκων και βάσει του **πραγματικου πληθυσμού** τους στις απογραφές του 2001 και 1991 και του **μόνιμου πληθυσμού** στην τελευταία απογραφή του 2011), ταξινομημένες κατ' αλφαβητική σειρά .Στον παρακάτω κατάλογο είναι όλες οι κωμοπόλεις η οποίες συνολικά είναι 410

## ΚΑΤΑΛΟΓΟΣ ΠΟΛΕΩΝ (>=10,000 κ.)
* Κατάλογος πόλεων της Ελλάδας

## Πηγές
*2011
**ΕΛΣΤΑΤ: ΦΕΚ αποτελεσμάτων ΜΟΝΙΜΟΥ πληθυσμού 
**ΕΛΣΤΑΤ: Πίνακας αποτελεσμάτων ΜΟΝΙΜΟΥ Πληθυσμού-Απογραφής 2011 
*2001-1991
**Μόνιμος και Πραγματικός Πληθυσμός της Ελλάδος- Απογραφές πληθυσμού   2001 και 1991 


Ελλαδα
Μπογκοτά

Η **Μπογκοτά** (,  προφορά ΔΦΑ: [boɣoˈta]) είναι μεγαλύτερη πόλη και πρωτεύουσα της Κολομβίας. Βρίσκεται στο κέντρο της χώρας, σε μια περιοχή γνωστή ως Σαβάνα της Μπογκοτά (Sabana de Bogotá), και είναι χτισμένη σε οροπέδιο, σε υψόμετρο 2.640 μέτρων. Έχει πληθυσμό περίπου 7.000.000 κατοίκων (2007), ενώ η μητροπολιτική περιοχή της αριθμεί πάνω από 8.000.000 κατοίκους. Σε παγκόσμια κατάταξη είναι η τρίτη πιο ορεινή μεγάλη πόλη, ακολουθώντας τη Λα Πας της Βολιβίας και το Κίτο του Ισημερινού. Αποτελεί σημαντικό πολιτικό, οικονομικό και βιομηχανικό κέντρο της Νότιας Αμερικής. 

## Ιστορία
thumb|left|200px|Η πόλη της Μπογκοτά το 1887

Η Μπογκοτά, όπως προφέρεται στα ισπανικά αρχικά ονομαζόταν **Μπακατά** (Bacatá) από τους ιθαγενείς, περιοχή με μεγάλο πληθυσμό και πολιτιστικό κέντρο πριν την εποχή των Ισπανών κονκισταδόρες. Στις 6 Αυγούστου 1538 εγκαταστάθηκαν Ευρωπαίοι στην περιοχή, ενώ αργότερα η πόλη πήρε την τωρινή της ονομασία και έγινε ένα από τα μεγάλα κέντρα της ισπανικής αποικιακής εξουσίας στη Νότια Αμερική. 

Αρχικά υπήρξε πρωτεύουσα του Νέου Βασιλείου της Γρανάδας, τμήματος του βασιλείου του Περού. Κατά τα έτη 1810-1811 οι κάτοικοι της πόλης εξεγέρθηκαν ενάντια στην ισπανική κατοχή και ίδρυσαν τη δική τους κυβέρνηση, ωστόσο αντιμετώπισαν εσωτερικές έριδες και το 1816 επανήλθαν στην εξουσία οι Ισπανοί στρατιωτικοί μέχρι το 1819 και την απελευθέρωσή της από τον Σιμόν Μπολίβαρ. Η Μπογκοτά έγινε έτσι η πρωτεύουσα της **Μεγάλης Κολομβίας**, μιας συνομοσπονδίας που περιλάμβανε τα εδάφη των σημερινών χωρών του Παναμά, της Κολομβίας, της Βενεζουέλας και του Ισημερινού. Μετά τη διάλυση της συνομοσπονδίας, η Μπογκοτά έμεινε πρωτεύουσα της Νέας Γρανάδας κι αργότερα της Κολομβίας, με το Σύνταγμα του 1991. 

Τον Μάιο του 1948 έγινε στην πόλη συνδιάσκεψη των αμερικανικών κρατών, που επεδίωξαν να εφαρμόσουν κοινή έκφραση της παναμερικανικής γραμμής σε θέματα πολιτικοοικονομικά.

Δήμαρχος της πόλης εκλέχτηκε για την περίοδο 2008-2011 ο Σαμουέλ Μορένο Ρόχας.

## Πηγές



Κατηγορία:Πόλεις της Κολομβίας
Κατηγορία:Πρωτεύουσες της Νότιας Αμερικής